Možnost toplega obroka med poukom na daljavo:

Iz Ministrstva za izobraževanje, znanost in šport smo prejeli okrožnico, katere vsebina se nanaša na zagotavljanje brezplačnega toplega obroka pri pouku na daljavo v času zaostrenih epidemioloških razmer. Brezplačni topli obrok – kosilo, pripada učencem, ki imajo v tem šolskem letu subvencionirano šolsko prehrano. Brezplačni topli obrok pripada tudi učencem, ki so nameščeni v rejniško družino.

Učenci se morajo na obrok nujno prej prijaviti, brez prijave prevzem obroka ni mogoč. S prijavo učenci/starši privolijo, da se podatki uporabijo za organizacijo priprave in prevzema toplega obroka. [Prijave](https://forms.gle/s7csFgBXArWHfLJj9) preko spletnega obrazca sprejemamo najkasneje do ponedeljka do 12. ure.

Učenci oziroma njihovi starši bodo topli obrok prevzeli na naši šoli. Po prijavi vam bomo naknadno sporočili čas prevzema toplega obroka in ostale informacije. Morebitna dodatna vprašanja zapišite na [prehrana@os-danilekumar.si](mailto:prehrana@os-danilekumar.si) .